Gruppe imod dom Der er noget galt med retssystemet. Det mener de godt 21.000 medlemmer på Facebook, der har meldt sig ind i gruppen "5 måneders fængsel for 4 års mishandling. Noget er helt galt med retssystemet!". Gruppen er opstået efter en 13-årig piges mor og stedfar er blevet dømt for at have mishandlet hende i fire år. Moren og stedfaren, der bor i Mou ved Storvorde, fik hver fem måneders fængsel. Vokseværk Facebook gruppen er vokset med høj fart. Inden for den sidste time er der kommet mere end 2000 nye medlemmer. Og de bliver ved med at strømme ind time for time. Vil straffe hårdere Medlemmerne i gruppen debatterer blandt andet om, hvor høj straf de hver især syntes, at forældreparret burde have fået.

Opsummering:
Mange vrede danskere har meldt sig ind en Facebook gruppe for medlemmer, der mener at gårsdagens dom i Mou-sagen er for mild. Gruppen vokser minut for minut.